 NA SIMON CIURI KIONGOZI wa Mashtaka katika Mahakama ya Kimataifa ya Uhalifu (ICC), Karim Khan jana Ijumaa, alituzwa Shahada ya Hekima katika Masuala ya Sheria na Chuo Kikuu cha Mount Kenya, kwa mchango wake katika kuendeleza haki na ubinadamu. Bw Khan anasifika kwa kumtetea Rais William Ruto katika ICC, The Hague, Uholanzi, kutokana na mashtaka ya uhalifu wa kibinadamu yaliyomkabili katika mahakama hiyo. Mashtaka hayo yalifuatia ghasia zilizotokea nchini kuhusiana na uchaguzi tata wa urais wa 2007, ambapo maelfu ya Wakenya waliuawa. Bw Khan ndiye aliyewaongoza mawakili waliomtetea Rais Ruto (wakati huo akiwa Naibu Rais) na mtangazaji wa redio Joshua arap Sang. Kesi dhidi ya wawili hao ilitupiliwa mbali na mahakama hiyo mnamo 2016.Jana, Bw Khan alisifu mchango wa elimu katika ustawi wa ubinadamu. “Namrai kila mmoja kuwekeza katika elimu. Hilo litatusaidia kufikia usawa katika jamii kama inavyokusudiwa na Umoja wa Mataifa,” akasema. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  